छेवला के पास दुर्घटना में एक की मौत, तीन लोग घायल
बीओआरएल के तीन इंजीनियरों का अपहरण करने वाले दो गिरफ्तार, उगला हत्या का राज
हत्या कर शव को जंगल में दफनाया; एक साल बाद खोदा, मिला कंकाल
एक साल से गायब जिला ललितपुर के जाखौरा थाना क्षेत्र के धरमपुरा बाजना निवासी रामसहाय तिवारी के बेटे रामनिवास तिवारी 40 साल का कंकाल भानगढ़ पुलिस ने जुगपुरा-छायनकाछी के जंगल से बरामद किया है। इस मामले में दो आरोपियों को पहले ही गिरफ्तार किया जा चुका था जबकि तीसरे आरोपी ने सारा रहस्य खोला है।
भानगढ़ थाना प्रभारी राजाराम बास्कले ने बताया कि रामनिवास तिवारी का पिपरासर के शिशुपाल पिता विजय सिंह बुंदेला सहित अन्य दो आरोपियों के साथ पैसों का लेन-देन था। विवाद पर उन्होंने अपहरण कर रामनिवास की हत्या कर शव को जंगल में दफना दिया था। मृतक के पिता रामसहाय की रिपोर्ट पर भानगढ़ पुलिस ने अपहरण का मामला दर्ज कर जांच शुरु की थी। रामनिवास के पिता द्वारा बताए गए आरोपियों में से दो को पहले ही शक के आधार पर पकड़ा गया था। तीसरा आरोपी शिशुपाल फरार था जिसे गिरफ्तार कर सख्ती से पूछताछ की तो उसने सारा राज खोल दिया। शिशुपाल ने बताया रामनिवास को कैसे, क्यों मारा था। आरोपी ने जुगपुरा- छायनकाछी के बीच जंगल में मृतक का शव दफनाने की लोकेशन बताई और पुलिस ने जंगल में खुदाई की तो कंकाल बरामद हुआ।
देवरी | ग्राम छेवला के पास तेज गति से आ रहे एक ट्रक ने पहले मारूति बैन में टक्कर मार दी बाद में 70साल के वृद्ध बखतसिंह चढ़ार को रौंदा दिया,जिससे उसकी घटनास्थल पर ही मौत हो गई। जबकि तीन लोग घायल हो गये हंै। घटना देवरी थाना अंतर्गत नेशनल हाइवे 26 ग्राम छेवला फोरलेन पर उस समय घटित हुई जब शादी समारोह से अपने घर लौट रहे बीना के मिश्रा परिवार की मारूति वैन में तेज गति से आ रहे ट्रक ने टक्कर मार दी। हादसे में मारुति वैन में सवार शिल्पा पति शांतनु मिश्रा 29 साल, कीर्ति 35 साल, नमन 13 साल को गंभीर रूप से घायल हो गए। उन्हें प्राथमिक उपचार के बाद सागर रैफर किया गया है।
hin_Deva hin_Deva hin_Deva hin_Deva hin_Deva hin_Deva